5. ΝΟΜΟΘΕΤ. ΔΙΑΤΑΓΜΑ υπ’ αριθ. 3866 της 25/29 Οκτ. 1958 (ΦΕΚ Α΄ 177) Περί κυρώσεως αποφάσεών τινων του Υπουργού Εργασίας αφορωσών εις την επέκτασιν της Νομοθεσίας και την λειτουργίαν του Επικουρικού Ταμείου Εξόδου Γερόντων και Ανικάνων Εργατών Μετάλλου. Άρθρ.1.-Κυρούνται από της εις την Εφημερίδα της Κυβερνήσεως δημοσιεύσεώς των μεθ’ απασών των συνεπειών των, αι κάτωθι αποφάσεις του Υπουργού Εργασίας, αφορώσαι την  εις      τας     Επαρχίας    επέκτασιν     της   Νομοθε(Αντί των σελ. 1993-1999) Σελ. 1993(α) 313-133 Ταμείο Προνοίας Εργατοϋπαλλήλων Μετάλλου(ΤΑΠΕΜ) 39.Ο.ι.3-5 σίας και την λειτουργίαν του εν Πειραιεί εδρεύοντος Επικουρικού Ταμείου Εξόδου Γερόντων και Ανικάνων Εργατών Μετάλλου, ήτοι: α)Η υπ’ αριθ. 41710 της 14 Οκτ. 1937, δημοσιευθείσα εις την Ε.Κ. τεύχ. Β΄ φύλ. 221 της 23 Οκτ. 1937, δι’ ης «αι διατάξεις του Ν.Δ. της 5/11 Νοεμ. 1935 «περί ιδρύσεως Επικουρικού Ταμείου Εξόδου Γερόντων και Ανικάνων Εργατών Μετάλλου», ως ετροποποιήθη δια του Α.Ν. υπ’ αριθ. 694/1937, επεκτείνονται εις απάσας τας πόλεις της Ελλάδος, εφ’ όσον οι απασχολούμενοι εις τα λειτουργούντα εν εκάστη των πόλεων τούτων εργοστάσια και εργαστήρια επεξεργασίας και μετασχηματισμού μετάλλου, κατά την έννοιαν του Α.Ν. 694/1937, εργάται υπερβαίνουν εν συνόλω τους 100. Αι λεπτομέρειαι της εφαρμογής της παρούσης ορίζονται δι’ αποφάσεως του διοικητικού συμβουλίου του Επικουρικού Ταμείου Εξόδου Γερόντων και Ανικάνων Εργατών Μετάλλου. Η ισχύς της παρούσης άρχεται μετά ένα μήνα από της δημοσιεύσεώς της δια της Εφημερίδος της Κυβερνήσεως». β)Η υπ’ αριθ. 31337 της 18 Οκτ. 1937 δημοσιευθείσα εις την Εφημερίδα της Κυβερνήσεως τεύχ. Β΄ φύλλ. 228 της 29 Οκτ. 1937, δι’ ης «αι διατάξεις του Ν.Δ. της 5/11 Νοεμ. 1935 «περί ιδρύσεως επικουρικού Ταμείου Εξόδου Γερόντων και Ανικάνων Εργατών Μετάλλου, ως ετροποποιήθη δια του υπ’ αριθ. 604/1937 Α. Νόμου επεκτείνονται εις τα εργοστάσια επεξεργασίας και μετασχηματισμού μετάλλου, κατά την έννοιαν του Α.Ν. 694/1937, τα λειτουργούντα εντός της περιοχής της επαρχίας Αττικής, ήτοι εις τους Δήμους και Κοινότητας Βύρωνος, Καισαριανής, Ν. Ιωνίας, Περιστερίου, Καλλιθέας, Νέας Φιλαδελφείας, Ν. Χαλκηδόνος, Ν. Σμύρνης, Ταύρου (Ν. Σφαγείων), Κουκουβαούνων, Καματερού, Καλογρέζας, Υμηττού, Φιλοθέης (Ν. Αλεξανδρείας), Πεντέλης, Αμαρουσίου, Χαλανδρίου, Κηφισσίας, Ν. Λιοσίων, Ηρακλείου, Π. Φαλήρου, Ελληνικού, Κομνηνών, Γλυφάδας, Αγίου Δημητρίου, Αγίας Παρασκευής, Εκάλης, Ζωγράφου, Ηλιουπόλεως, Ψυχικού, Χαϊδαρίου, Αγίων Αναργύρων, Καλαμακίου, Ν. Ερυθραίας, Χολαργού, Λίμνης Μαραθώνος, Πειραιώς, Κοκκινιάς, Αγίου Γεωργίου (Κερατσινίου), Περάματος, Κορυδαλλού (Κουτσουκαρίου), Αγίου Ιωάννου Ρέντη, Ν. Φαλήρου, Αιγάλεω, Μοσχάτου, Ελευσίνος, Ναυστάθμου κλπ. Αι λεπτομέρειαι της εφαρμογής της παρούσης ορίζονται δι’ αποφάσεως του διοικητικού συμβουλίου του Επικουρικού Ταμείου Εξόδου Γερόντων και Ανικάνων Εργατών Μετάλλου». γ)(Η υπ’ αριθ. 24166/Σ. 584 της 26 Αυγ./25 Σεπτ. 1948 (ΦΕΚ Β΄ 153), δι’ ης προστίθεται εδάφ. ς΄ εις το άρθρ. 6 και τροποποιείται η παρ. 9 του καταστατικού). Σελ. 1994(α) 313-134 δ)(Η υπ’ αριθ. 54179/Σ. 1387 της 17/29 Δεκ. 1949, (ΦΕΚ Β΄ 224) δι’ ης προστίθενται εδάφ. ςα΄και ςβ΄ εις το άρθρ. 3 και διάταξις εις το εδάφ. α΄ της παρ. 2 του άρθρ. 12 του καταστατικού). ε)Η υπ’ αριθ. 5492/Σ. 140 της 9 Φεβρ. 1949 δημοσιευθείσα εις την Ε.Κ. τεύχ. Β΄ φύλλ. 37 της 10 Μαρτ. 1949, δι’ ης η ασφάλισις του Επικ. Ταμείου Εξόδου Γερόντων και Ανικάνων Εργατών Μετάλλου και η ισχύς της περί ταύτης Νομοθεσίας επεκτείνεται καθ’ άπασαν την περιοχήν του Νομού Λέσβου. ς)Η υπ’ αριθ. 7470/Ε. 128 της 11 Φεβρ. 1952, δημοσιευθείσα εις την Εφημερίδα της Κυβερνήσεως τεύχ. Β΄ φύλλ. 42 της 22 Φεβρ. 1952 δι’ ης η ασφάλισις του Επικουρικού Ταμείου Εξόδου Γερόντων και Ανικάνων Εργατών Μετάλλου και η ισχύς της περί ταύτης Νομοθεσίας επεκτείνονται καθ’ άπασαν την περιοχήν του Νομού Καβάλας από 1ης Απρ. 1952. ζ)Η υπ’ αριθ. 56675/Σ. 1050 της 11 Φεβρ. 1952, δημοσιευθείσα εις την Εφημερίδα της Κυβερνήσεως τεύχ. Β΄ φύλλ. 42 της 22 Φεβρ. 1952, δι’ ης η ασφάλισις του Επικουρικού Ταμείου Εξόδου Γερόντων και Ανικάνων Εργατών Μετάλλου και η ισχύς της περί τούτου νομοθεσίας, επεκτείνεται από 1ης Απρ. 1952 και εις τας λοιπάς περιοχάς του Νομού Αττικής. Άρθρ.2.-Κυρούται η υπ’ αριθ. 3669/Σ. 60 της 8 Φεβρ. 1949 απόφασις του Υπουργού Εργασίας, ης το κείμενον έχει ως έπεται: «Εγκρίνομεν την από 8 Οκτ. 1948 απόφασιν του Διοκητικού Συμβουλίου του Επικουρικού Ταμείου Εξόδου Γερόντων και Ανικάνων Εργατών Μετάλλου περί υπαγωγής εις την δικαιοδοσίαν αρμοδιότητα, και ασφαλιστικήν περιοχήν της Τοπικής Επιτροπής Σύρου, μετονομαζομένης του λοιπού εις Τοπικήν Επιτροπήν Κυκλάδων, με έδραν την Σύρον, των Νήσων Κέας, Μήλου, Νάξου και Τήνου, ως προς την ασφάλισιν των εργατών μετάλλου και υπαλλήλων των απασχολουμένων εις εργοστάσια Μηχανουργίας, Λεβητοποιΐας, Χυτηρίων, Μεταλλουργικών και Βιομηχανικών εργοστασίων και εργαστηρίων, ως και των πάσης φύσεως μεταλλουργικών συνεργείων, λειτουργούντων εις τας ανωτέρω περιοχάς. 39.Ο.ι.5 Ταμείο Προνοίας Εργατοϋπαλλήλων Μετάλλου(ΤΑΠΕΜ) Άρθρ.3.-Θεωρούνται ως νομίμως συσταθείσαι και λειτουργήσασαι από της συστάσεως εκάστης εξ αυτών και εφεξής αι Τοπικαί Επιτροπαί του αυτού Ταμείου, ήτοι η εν τη πόλει Θεσσαλονίκης από του Ιουνίου 1938, η εν τη πόλει του Βόλου, από του Ιουνίου 1938, αι εν ταις πόλεσιν Πατρών, Σύρου και Χαλκίδος από του Ιουνίου 1938, η εν τη πόλει των Καλαμών από του Ιανουαρίου 1939, η εις Χίον από 1 Δεκ. 1946, η εν τη πόλει Ηρακλείου από του Οκτωβρίου 1947, η εν τη πόλει των Χανίων από του Αυγούστου 1947, η της Λέσβου από 1 Οκτ. 1949. Άρθρ.4.-(Προσωρινής ισχύος. Αφεώρα εξόφλησιν δι’ 60 δόσεων των τότε καθυστερουμένων εισφορών). Άρθρ.5.-1.Από 1ης Ιουλ. 1958 αι υπέρ του Επικουρικού Ταμείου Εξόδου Γερόντων και Ανικάνων Εργατών Μετάλλου μηνιαίαι εισφοραί ορίζονται ως ακολούθως: α)Εισφορά ησφαλισμένου 3 1/2 % επί των πάσης φύσεως αποδοχών αυτού. β)ισόποσος εισφορά εργοδότου. 2.Δια τον υπολογισμόν των κατά την προηγουμένην παράγραφον εισφορών οι ησφαλισμένοι κατατάσσονται εις μίαν των εν άρθρ. 25 του Α.Ν. 1846/51 Ασφαλιστικών κλάσεων, δι’ ας προσδιορίζονται τα έναντι εκάστης τούτων αναφερόμενα τεκμαρτά ημερομίσθια, εφ’ ων και υπολογίζονται αι εισφοραί. 3.Δια Β.Δ/τος εκδιδομένου προτάσει του Υπουργού Εργασίας μετά γνώμην του παρά τω Υπουργείω Εργασίας Συμβουλίου Κοινωνικής Ασφαλίσεως δύναται το ποσοστόν της περί ης η παρ. 1 του παρόντος άρθρου εισφοράς ησφαλισμένου και εργοδότου να αυξηθή μέχρις 1/2% έκαστον, εφ’ όσον ήθελε διαπιστωθή έλλειμμα εις δύο τουλάχιστον συνεχή οικονομικά έτη. Η κατά την παρούσαν παράγραφον αύξησις των εισφορών εν ουδεμιά περιπτώσει δύναται να πραγματοποιηθή προ της 31/12/1960. Άρθρ.6.-1.Δια Β.Δ/των εκδιδομένων τη προτάσει του Υπουργού Εργασίας μετά γνώμην του Δ.Σ. του Ταμείου και γνώμην του παρά τω Υπουργείω Εργασίας λειτουργούντος Συμβουλίου Κοινωνικής Ασφαλίσεως θέλουν ορισθή: α)Η αρμοδιότης, ο τρόπος λειτουργίας και ασκήσεως των καθηκόντων του Διοικητικού Συμβουλίου και ο τρόπος εκλογής Αντιπροέδρου του Δ.Σ. ως και αι αρμοδιότητες του Προέδρου και Αντιπροέδρου του Δ.Σ. β)Τα ασυμβίβαστα με την ιδιότητα του μέλους του Συμβουλίου και οι λόγοι και η διαδικασία εκπτώσεως, τα της εκπροσωπήσεως του Ταμείου και τα της διαχειρίσεως και ελέγχου της περιουσίας αυτού. γ)Τα της συνθέσεως και οργανώσεως των Υπηρεσιών του Ταμείου, τα της προσλήψεως και απολύσεως και γενικώς τα αφορώντα εις την υπηρεσιακήν κατάστασιν του προσωπικού του Ταμείου μετά σύμφωνον γνώμην του Ανωτάτου Συμβουλίου Δημοσίων Υπηρεσιών. δ)Τα των προϋποθέσεων απονομής των παροχών, η έκτασις και το ύψος τούτων, η διαδικασία χορηγήσεως αυτών, οι λόγοι εκπτώσεως και αναστολής της καταβολής των παροχών, τα της παραγραφής των αξιώσεων επί τας παροχάς, οι όροι και προϋποθέσεις αναγνωρίσεως και εξαγοράς συνταξίμου υπηρεσίας, ο χρόνος ενάρξεως και λήξεως των δικαιωμάτων επί τας παροχάς. ε)Οι υπόχρεοι δια την καταβολήν των εισφορών, ο τρόπος και η προθεσμία καταβολής αυτών ως και αι συνέπειαι εν περιπτώσει καθυστερήσεως αυτών. ς)Πάσα ετέρα λεπτομέρεια αναγκαία δια την εφαρμογήν του παρόντος και την εκπλήρωσιν των σκοπών του Ταμείου, συμπεριλαμβανομένου και του ειδικωτέρου προσδιορισμού του κύκλου των υπαγομένων εις την ασφάλισιν του Ταμείου κατηγοριών προσώπων. 2.Αι διατάξεις της κατά την δημοσίευσιν του παρόντος διεπούσης το Ταμείον νομοθεσίας, εξακολουθούν ισχύουσαι εφ’ όσον δεν αντίκεινται εις το παρόν Ν.Δ/μα μέχρι ρυθμίσεως των οικείων αντικειμένων δια των υπό τούτου προβλεπομένων Δ/των. 3.Τα μέχρι της ισχύος του παρόντος πραγματοποιηθέντα υπό του Ταμείου πάσης φύσεως έσοδα αυτού θεωρούνται ως περιουσία αυτού, εισπραχθείσαι δε εισφοραί αντιστοιχούσαι εις πραγματοποιηθέντα ημερομίσθια παρ’ ησφαλισμένων, απασχοληθέντων εις περιοχάς περί ων αι δια του παρόντος Ν.Δ/τος κυρούμεναι αποφάσεις, δεν επιστρέφονται. Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 